De kinesiske eierne tvangsutløser resten av eierne i Ekornes og tar møbelprodusenten av børs. Det går fram i en børsmelding fra selskapet.

Qumei Home Furnishings Group har allerede fått kontroll over 98,36 prosent av aksjene og børsmeldingen tirsdag er i tråd med det selskapet har varslet. Det er ikke opplyst når Ekornes blir tatt av børsen.

Qumei gir de siste eierne 139 kroner per aksje, samme pris som de betalte eierne som solgte frivillig.

Onsdag morgen melder Oslo Børs at de har suspendert aksjen fra børsen, som følge av at Qumei tvangsutløser resten av Ekornes-aksjene.